Amberg (Unterallgäu)

Amberg estas komunumo en Germanio. Ĝi troviĝas en la distrikto Unterallgäu kaj en la distriktaro Ŝvabio de la federacia lando Bavario, kaj estas memstara membro de la administra komunumaro Türkheim. Fine de  la komunumo havis  loĝantojn.

 Geografio 
Amberg situas en la regiono Donau-Iller en Meza Ŝvabio, en la plejorienta parto de la distrikto Unterallgäu, oriente de la rivero Wertach [vertaĥ]. La komunumaj najbaroj de Amberg estas: okcidente Türkheim, norde Ettringen kaj Hiltenfingen, oriente Lamerdingen kaj Buchloe, sude Wiedergeltingen.

 Historio 
Antaŭ la Fina Dekreto de la Regna Deputitaro en 1803 Amberg apartenis al monaĥejo Steingaden. La komunumo situis en la Elektoprinclando Bavario (germane: Kurfürstentum Bayern) kaj estis fermita kortega regiono (germane: geschlossene Hofmark) sub la suvereneco de Schwabegg. Per la Komunuma Edikto de 1818 la nuna komunumo ekestis.

 Loĝantara evoluo 
En la jaro 1970 Amberg havis 736 loĝantojn, en 1987 994 loĝantojn, en 2000 1279 loĝantojn, kaj en 2005 1302 loĝantojn.

 Vidindaĵoj 
Norde de Amberg (parte en Amberg kaj parte en Lamerdingen) situas la kurtonda radioelsendstacio Wertachtal ("valo de la Wertach") kun 25 turoj kun altecoj ĝis 125 m. Ekde 1972 ĝis 2006 la Deutsche Welle ("Germana Ondo") elsendis sian programaron de tie en la tutan mondon, kaj ankaŭ aliaj organizoj uzis kaj uzas ĝin (ĝis 1995 ankaŭ la "Voice of America").

Kategorio:Distrikto Unterallgäu
Kategorio:Urboj de Bavario